Thulesen Dahl: Venstre-regering er mest realistisk | Valg2015 | DR
Thulesen Dahl: Venstre-regering er mest realistisk
Vi skal se at få fart over feltet og komme i arbejdstøjet, siger DF-formanden på vej til regeringsforhandlinger.
- Det mest realistiske er, at der bliver dannet en Venstre-mindretalsregering, siger Kristian Thulesen Dahl inden mødet med Venstre-formand Lars Løkke Rasmussen her til aften. (Foto: Linda Kastrup © Scanpix)
26. juni 2015 kl. 18.57
Efter godt en uges regeringsforhandlinger er Dansk Folkepartis formand, Kristian Thulesen Dahl, klar til at komme i gang med det politiske arbejde efter folketingsvalget.Og det kommer hurtigst til at ske med en ren Venstre-regering, lyder det.- Det mest realistiske er, at der bliver dannet en Venstre-mindretalsregering, siger Kristian Thulesen Dahl inden mødet med Venstre-formand Lars Løkke Rasmussen her til aften.
Læs også:Løkke: Håber det bliver sidste møde med de blå
- Vi er utålmodige, for vi vil gerne i gang med at få gennemført vores politik, som vi gik til valg på, siger han.Får mest indflydelse uden for regeringIfølge DF-formanden er det grundlag for at danne regering, som han er blevet præsenteret for hidtil, ikke særligt tillokkende, da han ikke mener, at regeringsdeltagelse vil give mest indflydelse for partiet.- Det er vores vurdering, at vi får mest ud at stå uden for en regering, men også at vi får sat skub i processen, siger Thulesen Dahl.- Når man ikke er med i en regering, er man ikke bundet op på sådan en regerings politiske projekt.
Læs også:Fugl flyver ind i Papes fly: Regeringsforhandlinger udsat
DF-formanden understreger, at Lars Løkke Rasmussen "udmærket godt ved", hvor Dansk Folkeparti står.- Vi fik et fornuftigt valg, og den store opbakning, vi fik, skal vi jo omsætte til praktisk politik, siger Kristian Thulesen Dahl.